Vinneren ble kåret av tusen jurymedlemmer fordelt på juryer i ti byer over hele landet. Hver jury hadde hundre medlemmer som stemte med mentometer. Hvert jurymedlem kunne stemme på så mange bidrag de ønsket. Leif Erik Forberg var overdommer for avstemningen. «Radio Luxembourg» ledet avstemningen hele veien, med «Visjoner» hakk i hæl. Resultatet ble snudd om da Oslo som siste jury ga «Visjoner» hele 86 poeng og kun 48 til «Radio Luxembourg». Dermed gikk «Visjoner» forbi og tok seieren.